VUKOVARSKO – SRIJEMSKA ŽUPANIJA

OSNOVNA ŠKOLA JOSIPA LOVRETIĆA

OTOK, J. J. STROSSMAYERA 142

KLASA: 400-01/20-01/07

URBROJ: 2188-25-20-01

Otok, 26.6.2020.

Školski odbor na 28. sjednici održanoj dana 26. 06. 2020. donosi

**PROCEDURU SUKCESIVNOG KORIŠTENJA VIŠKA PRIHODA ODNOSNO POKRIĆA MANJKA PRIHODA**

Članak 1.

 Korištenje viška prihoda odnosno pokriće manjka prihoda provodi se na temelju odluke Školskog odbora, tijela koje donosi financijski plan.

Članak 2.

Preneseni manjkovi se moraju pokriti a viškovi raspodjeliti u tekućoj kalendarskoj godini.

Članak 3.

Nakon donošenja odluke o rasporedu rezultata prethodne godine izrađuje se rebalans financijskog plana/proračuna.

Članak 4.

Preneseni višak prihoda rebalansom se uključuje u ovogodišnji financijski plan/proračun, povećanjem rashoda i izdataka do visine prenesenog viška prihoda (ili se smanjuju planirani ovogodišnji prihodi i primici). Na taj način se postiže uravnoteženje financijskog plana/proračuna. U tom slučaju planira se ostvarenje „tekućeg“ manjka prihoda , koji se pokriva iz prenesenog viška.

Članak 5.

Ako je u prethodnom razdoblju ostvaren manjak prihoda, tada se rebalansom financijskog plana/proračuna umanjuju planirani ovogodišnji rashodi i izdaci odnosno povećavaju planirani prihodi i primici, do visine prenesenog manjka prihoda. Na taj se način postiže uravnoteženje financijskog plana/ proračuna. Dakle planira se tekući višak prihoda koji će pokriti preneseni manjak prihoda.

Članak 6.

Financijski plan/proračun mora biti uravnotežen – ukupni prihodi i primici moraju pokrivati ukupne rashode i izdatke, uključujući prenesene viškove/manjkove.

Članak 7.

Ova procedura stupa na snagu danom donošenja a objavit će se na oglasnoj ploči i mrežnim stranicama škole.

Članak 8.

Potreba donošenja ove Procedure proizlazi objavom nove Uredbe o sastavljanju i predaji izjave o fiskalnoj odgovornosti i izvještaja o primjeni fiskalnih pravila (Narodne novine br. 95/19).

Ravnateljica Predsjednica Školskog odbora

Marina Beuk Danijela Popović

Objavljeno na oglasnoj ploči i mrežnim stranicama škole dana 26.06.2020.